

**OPISNI KRITERIJI ZA GOVORNI NASTOP**

|  |  |  |  |  |
| --- | --- | --- | --- | --- |
| **OPISNI KRITERIJI** | **ODLIČNO** | **PRAV DOBRO** | **DOBRO** | **ZADOSTNO** |
| **Upoštevanje značilnosti besedilne vrste** | Upošteva vse tipične značilnosti izbrane besedilne vrste. Besedilo smiselno členi na manjše enote in ga nadgradi z zahtevnejšimi sestavinami. | Upošteva vse tipične značilnosti besedilne vrste. Besedilo smiselno členi na manjše enote. | Upošteva le temeljne značilnosti besedilne vrste. Besedila večinoma ne členi na smiselne enote. | Upošteva samo nekatere značilnosti izbrane besedilne vrste, v govorni nastop vpleta značilnosti drugih besedilnih vrst. |
| **Pomenska in naklonska sestava besedila** | Temo besedila predstavi jedrnato in natančno ter jo ustrezno logično, jasno in prepričljivo razvije. Učinkovito upošteva vsa merila besedilnosti. Stališča utemeljuje prepričljivo, izvirno | Temo besedila predstavi jedrnato in ne presplošno ter jo logično in jasno razvije. Upošteva vsa merila besedilnosti. Stališča utemeljuje z argumenti iz različnih virov. | Temo besedila pozna in predstavi z bistvenimi podatki, a je pri tem presplošen ali preveč podroben. Merila besedilnosti so prepoznavna. Stališča navaja, a jih večinoma ne utemeljuje. | Temo besedila predstavi z nekaterimi bistvenimi podatki, merila besedilnosti niso v celoti upoštevana. Stališč večinoma ne navaja. |
| **Upoštevanje značilnosti slušnega prenosnika** | Govori prosto, razločno, razumljivo, naravno in tekoče. Učinkovito in primerno uporablja slikovno gradivo in vidne spremljevalce govorjenja. Ohranja stik s poslušalci in spremlja njihov odziv. Upošteva časovno omejitev govornega nastopa. | Govori prosto, razločno, razumljivo in tekoče. Učinkovito uporablja slikovne pripomočke in ohranja stik s poslušalci. Upošteva časovno omejitev govornega nastopa. | Govori prosto in večinoma razločno in naravno, a ne popolnoma tekoče. Raba slikovnega gradiva je še sprejemljiva. Deloma upošteva časovno omejitev govornega nastopa. | Pri govorjenju si pomaga z zapisanim besedilom; govori manj razločno ali nenaravno. Pri predstavitvi ne uporablja slikovnega gradiva in večinoma ne upošteva časovne omejitve govornega nastopa. |
| **Jezikovna pravilnost in ustreznost** | Govori knjižno, uporablja primerno in bogato besedišče, pravilne besedne oblike in primerno zgradbo povedi. Učinkovito upošteva ustrezna sredstva medpovednega navezovanja. | Govori knjižno, uporablja primerno besedišče, pravilne besedne oblike in besedilu primerno zgradbo povedi. Upošteva ustrezna sredstva medpovednega povezovanja. | Govori knjižno, uporablja primerno, a skromnejše besedišče. Raba besednih oblik in zgradba povedi sta sprejemljivi, a ne brez pomanjkljivosti. | Govori knjižno, izražanje pa je okorno in skopo zaradi skromnega obsega besedišča in ponavljanja skladenjskih vzorcev. V besedilu so opazne slovnične in pravorečne napake. |
| **Nejezikovna**  **(nebesedna)**  **govorna realizacija** | Mimika in kretnje so ustrezne, deluje urejeno, dinamično, pazi na gibe rok in nog. Kaže zavzetost in navdušenje nad temo in svojimi ugotovitvami. | Mimika in kretnje so večinoma ustrezne, deluje umirjeno, ne togo, večinoma pazi na gibe rok in nog, kaže dobro pripravljenost na nastop. | Mimika in kretnje so delno ustrezne, a še sprejemljive, gibi rok in nog odražajo zadrego in le delno pripravljenost na nastop. | Mimika in kretnje večinoma nso ustrezne, je nemiren ali tog (prestopanje, nemirne roke, roke v žepu, stanje kot kip), pogled upira  v tla ali zre v daljavo, kaže le delno pripravljenost na nastop. |

**Opisni kriteriji za vrednotenje eksperimentalnega dela dijakov**

|  |  |  |  |
| --- | --- | --- | --- |
| PODROČJE SPREMLJANJA | V CELOTI  2 TOČKI | DELNO  1 TOČKA | NEUSTREZNO  0 TOČK |
| Predznanje dijaka je primerno za nemoteno izvedbo eksperimenta |  |  |  |
| Jasno oblikovano raziskovalno vprašanje |  |  |  |
| Logično oblikovane hipoteze |  |  |  |
| Pregledno zbiranje podatkov; Natančno in pregledno procesiranje |  |  |  |
| Upoštevanje navodil za izvedbo eksperimenta (spretnosti + varnost) |  |  |  |
| Samostojnost izvedbe eksperimenta |  |  |  |
| Natančnost (temeljitost) dela |  |  |  |
| PPT predstavitev |  |  |  |
| Slikovno gradivo (fotografije, skice,…) |  |  |  |
| Predstavitev dela (jezikovno ustrezno + pravilna uporaba pojmov) |  |  |  |
| Predstavitev grafov |  |  |  |
| Oblikovanje zaključkov glede na dobljene rezultate |  |  |  |
| Pravilnost odgovorov na vprašanja |  |  |  |
| Sodelovanje pri predstavitvi ostalih eksperimentov (diskusija) |  |  |  |
| Ustreznost gradiva (natančno spremljanje dela ostalih dijakov) |  |  |  |

Število doseženih točk:\_\_\_\_\_\_\_\_\_\_ Število možnih točk: 30 Odstotek:\_\_\_\_\_\_\_\_\_\_\_\_